Long daerekta. Blong plei folem “Ol Lili.” Wan Rimaenda. Singsing blong Asaf.+80 O Man Blong Lukaot Long Sipsip, we yu stap lukaot long Isrel, yu lesin,Yu nao yu stap lidim Josef olsem ol sipsip.+Yu we yu stap sidaon, yu rul antap long* ol jerubim,+Yu saenaot.*2 Long fes blong Efrem, Benjamin, mo Manase,Yu soemaot paoa blong yu,+Yu kam mo yu sevem mifala.+3 O God, yu putumbak mifala,+Yu letem fes blong yu i saen long mifala, nao mifala i save sef.+4 Jehova God we yu komanda blong ol ami, ?bambae yu agensem* prea blong ol man blong yu gogo kasem wetaem?+5 Yu givim wota blong ae olsem bred blong olgeta,Mo yu mekem olgeta oli dring wota blong ae gogo i bitim mak.6 Yu letem ol neba blong mifala oli raorao from mifala,Ol enemi blong mifala oli stap jikim mifala olsem we oli wantem.+7 O God we yu komanda blong ol ami, yu putumbak mifala,Yu letem fes blong yu i saen long mifala, nao mifala i save sef.+8 Yu mekem wan rop blong grep+ i aot long Ijip.Yu ronemaot ol nesen nao yu planem rop blong grep ya.+9 Yu klinim wan spes blong hem,Nao rus blong hem i fas strong mo i kavremap olgeta ples.+10 Sado blong hem i kavremap ol bigfala hil,Mo ol branj blong hem oli kavremap ol sida blong God.11 Ol branj blong hem oli go kasem solwota,Mo ol sut blong hem oli go kasem Reva.*+12 ?From wanem yu brekemdaon ol stonwol blong plantesen blong grep,+Nao olgeta we oli stap pas klosap long hem, oli stap tekemaot ol frut blong hem?+13 Ol wael pig blong bus oli spolemgud,Mo ol wael animol long open ples oli stap kakae.+14 O God we yu komanda blong ol ami, plis yu kambak.!Yu stap long heven, yu lukluk i kamdaon mo yu luk!Yu lukaot gud long rop blong grep ya,+15 Hemia stamba* ya we raethan blong yu i planem,+Mo yu luk pikinini* ya we yu mekem i strong se i blong yu.+16 Faea i bonem hem,+ mo oli katemdaon.Taem yu tok strong,* oli lus.17 I gud yu i sapotem man ya we i stap long raethan blong yu,Mo pikinini blong man we yu mekem i strong se i blong yu.+18 Nao bambae mifala i no tanemraon i gowe long yu.Yu holem mifala i stap laef, blong mifala i save singaot long nem blong yu.19 O Jehova God we yu komanda blong ol ami, yu putumbak mifala,Yu letem fes blong yu i saen long mifala, nao mifala i save sef.+
tpi_Latn